b'\n_START_ARTICLE_\nObalna stra\xc5\xbea\n_START_PARAGRAPH_\nObalna stra\xc5\xbea je varnostna organizacija, ki jo lahko ima posamezna dr\xc5\xbeava. Pojem obalna stra\xc5\xbea se nana\xc5\xa1a na \xc5\xa1iroko podro\xc4\x8dje delovanja, lahko gre za oboro\xc5\xbeene sile, ki izvajajo razli\xc4\x8dne varnostne naloge. Lahko pa gre za organizacijo, ki ima funkcijo iskanja in re\xc5\xa1evanja brez pooblastil za kazenski pregon.\n_START_SECTION_\nZgodovina\n_START_PARAGRAPH_\nV Zdru\xc5\xbeenem kraljestvu je bila obalna stra\xc5\xbea ustanovljena leta 1809 kot Vodna stra\xc5\xbea in je bila prvotno namenjena kot organizacijska enota znotraj carinske in tro\xc5\xa1arinske oblasti za boj proti tihotapljenju. Bila je odgovorna tudi za pomo\xc4\x8d v primeru nesre\xc4\x8d.\n_START_SECTION_\nDelovno podro\xc4\x8dje\n_START_PARAGRAPH_\nObalna stra\xc5\xbea deluje na podro\xc4\x8dju iskanja in re\xc5\xa1evanja v primeru nesre\xc4\x8d, izvr\xc5\xa1evanja pomorskega prava, varnosti plovil, vzdr\xc5\xbeevanja svetilnikov in mejne kontrole. Med vojno imajo obalne stra\xc5\xbee dolo\xc4\x8denih dr\xc5\xbeav vlogo pomorske rezervne sile, ki so odgovorne za obrambo in varnost pristani\xc5\xa1\xc4\x8d, pomorsko protiobve\xc5\xa1\xc4\x8devalno dejavnost ter izvajanje patruljiranja na vodi._NEWLINE_Pristojnosti obalne stra\xc5\xbee se lahko spreminjajo od dr\xc5\xbeave do dr\xc5\xbeave. Lahko je organizacijska enota vojske, policije ali pa je odgovorna samo za iskanje in re\xc5\xa1evanje. V Zdru\xc5\xbeenih dr\xc5\xbeavah Amerike je obalna stra\xc5\xbea del vojske, kjer izvaja tudi funkcijo kazenskega pregona, medtem pa, ko je v Zdru\xc5\xbeenem kraljestvu civilna organizacija, katere pristojnost sega samo na podro\xc4\x8dje iskanja in re\xc5\xa1evanja._NEWLINE_Nekatere obalne stra\xc5\xbee, kot je na primer irska obalna stra\xc5\xbea imajo zelo omejeno vlogo na podro\xc4\x8dju izvajanja kazenskega pregona, saj izvaja zakonodajo, ki se ti\xc4\x8de samo pomorske varnosti na primer pregledovanje ladij, ki so zasidrane na podro\xc4\x8dju kjer delujejo.\n_START_SECTION_\nObalne stra\xc5\xbee po svetu\n_START_PARAGRAPH_\nObalne stra\xc5\xbee so prisotne v \xc5\xa1tevilnih dr\xc5\xbeavah kjer so organizacijsko vpete v razli\xc4\x8dne dr\xc5\xbeavne organe kjer imajo razli\xc4\x8dno vlogo. Obalne stra\xc5\xbee so prisotne v Argentini, Avstraliji, Kitajski, Franciji, Nem\xc4\x8diji, Gr\xc4\x8diji, Italiji, Irski, Nizozemski, Poljski, Portugalski, \xc5\xa0paniji, Novi Zelandiji, Zdru\xc5\xbeenem Kraljestvu, Zdru\xc5\xbeenih dr\xc5\xbeavah Amerike in nekaterih drugih.'